open-index/open-wikipedia-markdown huggingface dataset:
كيو (كبسولة زمنية)

**كيو** (ب لحروف اللاتينية *KEO*) هو واحد لمشروع ديال كبسولة زمنية ف الفضاء اللي كان خاصو يتطلق ف 2003 و ياخذ بريات من الناس لي عايشين ليوم فوق لأرض ل بنادم لي غادي يجي من هنا ل واحد 50.000 عام من دابا، ملي غادي ترجع هاذ لكبسولة مرة أخرى ل لأرض. سميتو جات من أكتر تلات د لأصوات مخدّمين ف لوغات العالم د ليوم: /ك/، /إي/، و /و/ أي واحد كان ممكن يساهم ف هاد الكبسولة، والمنظمين شجعو كولشي باش يجمعو بريّات من الدراري الصغار، ناس كبار، و تا ناس اللي ما كايعرفوش يقراو ؤلا يكتبو باش كل ثقافة و ديموغرافيا ف الأرض تكون عندها تمثيلية. زيادة على هادشي، لمنظمين تعهدو باش ما يحيدو حتى برا، و قالو "گاع البريّات اللي وصلاتنا، غادي تكون بلا رقابة، و غادي تمشي ف كيو.". تأجل الإطلاق بزاف د لخطرات بسبب لمشكلات لي كانت طرات ف العالم بحال لأحداث ديال 11 شتنبر لي كانت وقعات ف ميريكان ولا لإعادة ديال هيكلة وكالة لفضاء الأوروپية. حتال 30 غشت 2024، و مازال ما تأكد حتى تاريخ ديال لإطلاق.

## الجانب التقني
البريات و لمكتبة غادي يتخزنو ف دي ڤي ديات مصنوعين من الجاج اللي كايقاوم الإشعاع. واحد التعليمات رمزية غادي تكون ب بزاف ديال لفورمات فين غادي يوريو للناس ف المستقبل كيفاش يقدرو يصنعو ليكتور ديال دي ڤي دي.

الساتليت عندو القدرة باش ياخذ برية مكونة من 4 ديال د الصفحات من كل واحد من كثر من 6 مليار د لبشار (على حساب لموعد لأصلي ديال 2009) اللي كاينين ف الأرض. ملي غادي يتطلق الساتليت، البريات غادي يكونو موجودين ف الإنترنت فابور.

الساتليت براسو هو واحد لكورة لي وسطها خاوي و لي لقطر ديالها 80 سنتيم. ف هاذ لكورة منقوشة الخريطة ديال الأرض و مغلفة ب واحد الطبقة ديال الألومنيوم، طبقة حرارية و مجموعة ديال الطبقات من التيتانيوم و معادن ثقال خرين مداخلين مع الخوا. هاذ لكورة عندها مقاومة للإشعاع لكوني حتى ذيك لي كتكون ف الدخلة د الجو ل لأرض و حتى ضربة ديال الردام لي كيكون  ف الفضاء لبراني. ف السنين اللولة ديال لمدار ديالو، كيو غادي يكون عندو جناح ب 10 ميترو باش يكون باين من الأرض. ملي غادي يدخل الجو د لأرض، الطبقة الحرارية غادي تخلق واحد النور صطيناعي باش تعطي واحد الإشارة بلي هاذ الساتليت دخل. الساتليت ما فيه تا شي  نظام ديال الإتصالات ولا الدفع. كان مخطط باش يتطلق ب صاروخ أريان 5 (اللي توقف ف 2023 و تعوض ب أريان 6) ف مدار على علو 1800 كيلومتر. هداك لعلو اللي غادي يرجعو ل لأرض من بعد 500 قرن، نفس الوقت اللي فات من ملي بدا الإنسان القديم كايرسم ف المغارات.

## كرونولوجيا

## مصادر

تصنيف:ستيكشاف لفضاء
تصنيف:مقالات ديال حركة لمقررات د يناير 2025
ماناݣوا

**ماناݣوا** (بالصبليونية: **Managua**، ولاّ: **Leal Villa de Santiago de Managua - ليال ڤييّا دي صانتياݣو دي ماناݣوا**، السمية ديالها ملّي تبنات) هي لعاصيما د نيكاراݣوا و أكبر مدينة فيها. جات ف لغرب د لبلاد، و تاطّل على الضاية د شولوطلان. تيسكنو فيها شويا كتر من مليون د الناس.

لبلاصة اللي فيها ماناݣوا عندها تاريخ قديم و كانو ساكنين فيها لقبايل د السكان اللوالا د لمنطقة. تبنات لمدينا رسميا من الصبليون ف 1819، و ولاّت عاصيما د لجمهورية لمستاقلاّ د نيكاراݣوا ف 1852. جات ف بلاصة فيها الزلازل بزاف، و تردمات بزاف د لمرّات. لمرّات لمعروفين كتر هوما 1931 و 1972 (ماتو فيه 10.000 واحد).

## مصادر


تصنيف:نيكاراݣوا
تصنيف:عواصم ديال بلدان
تصنيف:تأسيسات د 1819 ف أمريكا الشمالية
روما لقديمة

**روما لقديمة** (ب النڭليزية *Ancient Rome*) هوّ مصطلح ف علم التاريخ لعصري لي كيشير ل لحضارة الرومانية من التأسيس ديال مدينة روما الطاليانية ف لقرن 8 قبل لميلاد، حتال لإنهيار ديال لإمبراطورية الرومانية لغربية ف لقرن 5. هادشي كيشمل مملكة روما (753 حتال 509 قبل لميلاد)، الجمهورية الرومانية (509 حتال 27 قبل لميلاد)، و لإمبراطورية الرومانية من 27 ق.م تال 476 ميلادية فاش نهارت لإمبراطورية الرومانية لغربية.

روما لقديمة بدات بحال تجمع سكني طالياكي (ديال شبه ڭزيرة الطاليان)، لي التقاليد كيڭولو بلي تأسس ف 753 قبل لميلاد، حدا واد تيبر. هاد التجمع تطور باش يعطي مدينة روما، و معا لوقت بدا كيسيطر على لمحيط ديالو ب مزيج ديال التحالفات و لقوة لعسكارية. و وصل باش يسيطر على شبه ڭزيرة الطاليان، و متص التقافة ليونانية لي كانت ديك لوقت مسيطرة ف جنوب الطاليان (ماڭنا ڭريكيا)، زيادة على التقافة لإتروسكية، باش يولّي أكبر قوة ف لميديطيراني و مناطق من ؤروپا. ف لأوج ديال روما لقديمة، سيطرات على سواحل شمال إفريقيا، مصر، جنوب ؤروپا، أغلبية ديال ؤروپا لغربية، لبلقان، قريميا، مناطق كبيرة من الشرق لأوسط بما فيها أناطوليا و الشام، و شوية من بلاد بين لويدان و لڭزيرة لعربية. لإمبراطورية لي بناو الرومان كاتّعتابر وحدة من أكبر لإمبراطوريات لي دازو ف التاريخ لقديم، و كانت مساحتها وصلات ل 5 مليون كلم مربع ف عام 117، تحت لحكم ديال لإمبراطور طرايان، ب 50 تال 90 مليون د السكان، لي كيمتّلو 20% د لبشرية ف داك لوقت. الدولة الرومانية تطورات من مملكة نتيخابية، ل جمهورية كلاسيكية، و من بعد بشكل متزايد ل ديكتاتورية عسكارية ؤطوقراطية ف لفترة لإمبراطورية.

روما لقديمة ف لعادة كاتّجمع معا ليونان لقديمة ف مصطلح لعصر لقديم لكلاسيكي، و لمجتمعات و التقافات لمتشابهين لي كوّنو بجوج كيشكّلو لعالم ليوناني الروماني. لحضارة الرومانية لقديمة ساهمات ف اللوغات لعصرية باش كانهضرو، ف الدين، لمجتمع، الطيكنولوجيا، لقانون، السياسة، لحكومة، فن لحرب، لفن، لأداب، لمعمار و لهنداسة. روما خلقات عسكر حتيرافي و موسع، دارت نظام ديال لحكومة لي سماتو ريس پوبليكا *res publica*، لي كان مصدر إلهام ديال لأنظمة الجمهورية بحال ف فرانسا و لميريكان. و قدرات تدير إنجازات عظيمة ف الطيكنولوجيا و لمعمار، بحال لبني ديال قنالات د لما و طرقان على جميع لمناطق د لإمبراطورية، زيادة على معالم و مرافق فخيمة.

## نويطات

## مصادر


تصنيف:حضارات كلاسيكية
تصنيف:تاريخ قديم
تصنيف:مقالات ديال حركة لمقررات د يناير 2025
پور ؤ پرانس

**پور ؤ پرانس** (بلفرانساوية: **Port-au-Prince**، بلكريول: **Pòtoprens** - لمعنا ديالها: لمرسا د لأمير) هي لعاصيما د هايتي و أكبر مدينة فيها. جات ف لوسط د لبلاد، و كاطّل على لبحر د لكاريبي. تبنات ف 1749 من لفرانساويين اللي كانو مستعمرين لمنطقة، و تيسكنو فيها دابا تقريبا مليون ديال الناس.

پور ؤ پرانس فيها بزاف د لمشاكل ديال لأمن، و كتر من 80% ديال لأرض ديالها كانو حاكمينها لعصابات ف 2023. هي من أكتر لمدون لخاطار و اللي فيها لإجرام ف لعالم.
## التاريخ ديالها
نهار 12 يناير 2010، ضرب واحد الزلزال كبير پور ؤ پرانس. كان الجهد ديالو 7.3 ف السلّوم د ريختر، و ماتو فيه كتر من 200.000 واحد.

## مصادر


تصنيف:هايتي
تصنيف:عواصم ديال بلدان
أليط

تصغير|أليطّ برّاني ف الجفن لفوقاني
تصغير|ولد عندو 8 سنين جاه أليطّ برّاني ف الجفن التحتاني
تصغير|أليطّ دخلاني
**أليطّ** ولّا **ألطّي** (ب النݣليزية *stye*) هوّ توسيخة باكتيرية *bacterial infection* ديال الجفن د لعين. هاد التوسيخة كاتسبب ف النفيخ ديال الجنب د الجفن لي كايولي حمر و رطب. لأعراض تقدر تبان ف الطرف لبراني ولّا الدخلاني ديال الجفن.

السباب ديال أليطّ هوّ توسيخة من بكتيريا مكورة عنقودية دهبية *Staphylococcus aureus*. أليطّ الدخلاني كيطرا بسباب توسيخة ف لغدة لميبومية، ف لوقت لي أليطّ لبراني كيكون بسباب توسيخة ف غدة زايس.

أليطّ ف لغالب كيغبر بوحدو بلا علاج خاص ف ضرف شي يامات ولّا سيمانات. من بين النصائح على ود تسريع لعلاج، كاين وضع شي حاجة دافية على لعين، و شي مرات تخدام پوماضة د لعين أنتيبيوتيك. هاد لوسائل وخا منصوح بيها، لفعالية ديالها ماشي متبوتة طبياً ف لحالة ديال أليطّ الدخلاني. مامعروفش شحال منتاشر هاد لمرض، ولايني يقدر يطرا ل أي واحد ف أي عمر.

## مصادر

تصنيف:عين
تصنيف:مرض
سميث إلي

**سميث إلي جونيور** (تزاد نهار 17 أبريل 1825 – مات نهار 1 يوليوز 1911) كان سياسي ميريكاني، الرئيس رقم 82 ديال بلدية نيويورك، و عضو في مجلس النواب ديال ميريكان من ولاية نيويورك في القرن 19.

## الطفولة و الصغر
تزاد ف هانوڤر تاونشيپ، نيو جيرسي، نهار 17 أبريل 1825. باه، سميث إلي سينيور، كان تاجر ديال الجلد و كان عسكري في حرب 1812 و جدو من جهة باه كان سميتو موزيس إلي، اللي حارب تحت القيادة ديال جورج واشنطن في حرب الإستقلال لميريكانية. جدو من جهة مو كان سميتو أمبروز كيتشيل. خوتو كانو عايشين مجموعين، منهم خوه لكبير، أمبروز كيتشيل إلي (1823–1907)، ويليام هنري إلي (1829–1913) و مرتو، ماريا جوزفين روجرز (ماتت ف 1924)، إدوين أوݣوستوس إلي (1836–1927)، و ماريا لويز إلي (1844–1922)، اللي تزوجات بجورج بوريت ڤاندرپويل (مات ف 1925).

كمل قرايتو التحضيرية و تخرج من جامعة مدينة نيويورك (دابا جامعة نيويورك)، و ف 1845، من كلية الحقوق ف جامعة نيويورك.

## المسيرة المهنية
قرا فبيرو ديال المحامي فريديريك دي بييستر، و تقبل ف نقابة المحامين ف 1845، ولكن عمرو ما خدم كمحامي. عوض هادشي، دخل ف التجارة و الأعمال في نيويورك مع شركة Ely, Vanderpoel & Kitchell اللي تأسسات ف 1868. بحال باه، كان تاجر ديال الجلد ف منطقة "Swamp" حتى شرا منو "Leather Trust" و تقاعد للفيرمة ديالو ف نيو جيرسي.

### البداية في السياسة
كان ناشط ف بزاف ديال المناصب العمومية منها، مفوض ديال المدارس ف الدائرة 17 من 1856 حتى ل 1860؛ عضو في مجلس الشيوخ ديال ولاية نيويورك من 1858 و 1859؛ مراقب ديال مقاطعة نيويورك من 1860 ل 1870؛ و مفوض ديال التعليم العمومي ف 1867.

### الكونݣريس (مجلس النواب)
من 4 مارس 1871، حتى ل 3 مارس 1873، خدم كممثل ديموقراطي في الكونݣريس التنين و ربعين. ما ترشحش باش يعاودو ينتخبوه ف 1872، ولكن عاودو نتخبوه مرة أخرى كممثل في الكونݣريس ربعة و ربعين من 4 مارس 1875، حتى التاريخ فاش ستاقل نهار 11 دجنبر 1876. ملي كان في الكونݣريس، خدم كرئيس ديال لجنة المصاريف في وزارة الخزانة. ملي كان في المنصب، دار خطاب نهار 29 يوليوز 1876، على الطريقة ديال تصنيع الأوراق النقدية و السندات ديال الحكومة.

### رئيس بلدية نيويورك
مورا ما ستاقل من الكونݣريس، إلي خدم كرئيس ديال بلدية نيويورك من 1877 ل 1878، غلب الرئيس السابق ديال ولاية نيويورك الجنرال جون أدامز ديكس ب 55.000 صوت. ف 1895، تعين كمفوض ديال المنتزهات و خدم حتى ل 1897، فاش تقاعد من الحياة العامة.

## الوفاة و الدفن
إيلي، اللي عمره ما تزوج، مات في عمر 86 عام نهار 1 يوليوز 1911، ف ليڤينݣستون، مقاطعة إيسيكس، نيو جيرسي. تدفن ف مقبرة خاصة ف الفيرمة ديالو.

## الورث و الذكرى
التركة ديالو، اللي كانت قيمتها كثر من مليون دولار، تقريبا كاملة خلاها للأعمال الخيرية، منها 50.000 دولار لواحد الصندوق ديال الدراري الصغار باش "يعاون الشباب اللي دارو شي غلط باش يبداو بداية جديدة في الدنيا"، 100,000 دولار لـ الاتحاد الميريكاني لمدرسة الحد، 100.000 دولار لـ United Charities، و فلوس لـ Orange و Morristown Memorial Hospitals. الوصايا ديالو تزادو على الملايين اللي كان كيعطيها للأعمال الخيرية في حياتو. خوتو حتى هما كانو كيعطيو بزاف للأعمال الخيرية ملي ماتو.

شارع "إيلي أڤينيو" في برونكس مسمي على سميتو تكريما ليه.

## مصادر

تصنيف:زيادة 1825
تصنيف:وفيات 1911
تصنيف:سياسي ميريكاني
طيݣوسيݣالپا

**طيݣوسيݣالپا** (بالصبليونية: **Tegucigalpa**)، ولاّ السمية لقصيرة ديالها: **طيݣوس**، هي لعاصيما د هوندوراس و أكبر مدينة فيها. جات ف لوسط د لبلاد، ف أرض واطية ضايرا بيها الجبال، و كيدوز منها لواد د شوليطيكا. تيسكنو فيها شويا قل من مليون و نص د الناس، و هي محسوبا من لمدون لخاطار ڭاع ف لعالم (تيتقتل فيها تقريبا 600 واحد ف لعام).

لمستعمرين الصبليون هوما اللي بناو طيݣوسيݣالپا ف 1578، و ولاّت هي لعاصيما د لجمهورية د هوندوراس لمستاقلة ف 1880.

## مصادر


تصنيف:هوندوراس
تصنيف:عواصم ديال بلدان
أسيد شحمي

تصغير|موديل جزيئي ديال الأسيدات الشحمية
**الأسيدات الشحمية** أولا الأحماض الشحمية (ب) من المكونات الأساسية ديال الشحمة، كتقد توصل ل%70 من الوزن ديال الشحمة عند شي خلايق. في لكيميا الأسيدات الشحمية هي أسيد كربوكسيلي زايد عليه تسلسيلة طويلة ديال درات الكربون و الهيدروجين (من 4 حتى ل28 درة كربون). الأحماض الشحمية مهمة بزاف كا سورس ديال الطاقة عند البهايم و كتلعب دور ديال سكوليت بالنسبة للبنايق (خلايا). في الطبيعة كنلقاو الأسيدات الشحمية إما على شكلها العادي، أولا كنقدو نلقاوها على شكل ديال إسطيرات *esther*: فوسفوشحيمات، كولسطيروسطيرات، تلاتشحيمات.

لمفهوم ديال "لأسيد الشحمي" (ب ) دارو عالم الشيمي لفرانساوي ميشيل ؤجين شيڤرول ف 1813.

## مصادر


تصنيف:شيمي
فوسفوشحيمات

**لفوسفوشحيمات** (ب، ب) هي نوع ديال الأسيدات الشحمية لي عندها راس فوسفوري كيبغي لما و جوج زناطط ديال الأسيدات الشحمية لي كتكره لما. الفوسفوشحيمات من المكونات المهمة ديال لغشاية صيطوپلازمية حيت كيقدو يصاوبو شحيمة بجوج طبيقات.
تصغير|164x164بك|شكل جزيئي ديال '''فوسفوشحيمات'''.
أول فوسفوشحيمة تكتاشفات كانت ف عام 1847 و لي هي ليسيتين . كتاشفها عالم كيميائي و فارمسيست فرانساوي تيودور نيكولاس ݣوبلي ف الصفر ديال لبيض عند الدجاج.

## مصادر


تصنيف:شيمي
كرداس

تصغير
**لكرداس** (بالأمازيغية: تيكورداسين) هو أكلة تقليدية مغربية كاينة حتى ف الدزاير، كاتكون على شكل صوصيط مصايب من لمصارن و لكرشة ديال لبهايم (خرفان، ماعز، بݣر و جمال عند الرحل). هاد لأكلة معروفة كيصاوبوها لمغاربة من بعد لعيد لكبير، و كياكلوها ف بزاف د لمناسبات و لحتفالات الدينية بحال عاشورا، غالبا ما كيتم الإضافة ديال لكرداس فلكسكسو ولا ماكلات أخرى. كتختلف طريقة الإعداد ديال لكرداس من منطقة لأخرى ف لمغريب.

## طريقة التوجاد
من بعد ما كتسالي لعملية ديال الدبيحة، خاص لمصارن و لكرشة ديال البهيمة تّغسل مزيان من الداخل و الخارج و كتقطع ل طريفات صغار. من بعد، كيتحطو طريفات ديال لمصارن و لكرشة ف قصعية و كتبدا لعملية ديال التشرميل والتمليح بالملحة و العطرية (الملحة مهمة باش تقتل ݣاع الميكروبات). من بعد هاد المرحلة، الطريفات ديال لكرشة كتربط على طول ب المصران الرقيق و كيتم النشير ديالهم على لحبل تحت الضو ديال الشمس ل مدة 2 سيمانات ولا كثر.

## مصادر

تصنيف:كوزينة د لمغريب
تصنيف:كوزينة د جزاير
كولسطيروسطير

يسار|تصغير|300x300بك|الكولسترول أولِياتْ، عضو من لعائلة ديال لكولسطيروسطيرات.
**الكولسطيروسطيرات** ولّا **لكوليسطيريل إسطيرات** () هي نوع ديال الشحمة لي مشتقة من الكوليستيرول. هاد النوع ديال الشحمة مصاوب من كوليستيرول مربوط مْعَ أسيد شحمي بْربطة إسطيرية . الكولسطيروسطير عندو دوبانية قليلة حيتاش عندو كراهية ديال لما زايدة. الأنزيمات ديال الپانكرياس هي لي كَتهرسْ الالربطة الإسطيرية ديال كولسطيروسطيرات ديال الماكلة باش نحصلو على الاسيدات الشحمية و الكوليسطيرول. الناس لي عندها نسبة كبيرة ديال لكولسطيروسطيرات في الدم عندهم إحتمال كبير ديال الإصابة ب أمراض القلب.

## مصادر

تصنيف:شيمي
منتاݣة

**إمنتاݣن**، ولا **منتاݣة** () هي قبيلة ديال شلوح ديال الأطلس الكبير كاين على السفح الجنوبي د لأطلس الكبير الغربي ف واد منتاگة. وهي من قبائل گنفيسة الدرنية، كاينة ف جبال درن و كتحدها من الشرق إداوزداغن، من الشمال إداومحمود و إسكساون، من لغرب إرغيتن، و من الجنوب سهل سوس.
كتبدا إمنتاگن من جماعة تمالوكت ف الجنوب ل إيمولاس ف الشمال ف إقليم تارودانت.

## الأصول
و إمنتاگن هي من لقبايل القديمة لي ذكرها البيدق من قبايل أهل درن المصمودية وهي بطن من بطون گنفيسة لمشهورة.كنفيسة أكرمهم الله ، لهم من الأفخاذ اثنان وعشرون فخذاً أولهم زداغة (86) آيدا وزداغ، منتاكة أو منتاكن معاً (87) ، أهل تگو کا آیت تگوگا معاً (88) ، بنو مصاطواكغ (89) ، ايدا ومصاطوا كغ معاً ، سكساوة (90) إيسكساون معاً ، مدلاوة (91) ، إيمدلاون معاً ، هسانة أسانن معاً ، بنو واكاس (92) ، آیت واكناس معاً ، مصغالة ، أين مصفالت معاً.

## مصادر

تصنيف:أمازيغ
قصبة لوداية

**قصبة لوداية** هي قصبة تاريخية و حيْ سكني كاينة فوق كُدْيَة على لفم ديال واد بورݣراݣ ف مدينة الرباط. قصبة لوداية بحال بزاف ديال المواقع التاريخية فْ مدينةْ الرباط مكلاصية في ليونيسكو كتراث عالمي.

## تاريخ
تصغير|تصويرة ديال قصبة لوداية.
كيْرجع التَّاريخ ديال قصبة لوداية لفترة ديال لمرابطين لي بناوها باش يحميو راسهم من لهجمات ديال قبايل لبرغواطين ف يامات حكم يوسف بن تاشفين. من بعد هاد الفترة زادْتْ الأهمية ديالها ف عهد لموحدين لِّي ردوها رِباطْ عسكري ف جناب بورݣراݣ و سمَّاوْها المهدية. من بعد هاد لوقيتة ديال لموحدين، قصبة لوداية تْهمْلاَتْ حتَّى جَاوْ سكنو فيه المورسكيين الحرناشيين لِّي جراوْ عليهم صبليون من الأندلس ف لبداية ديال لقرن 17. ولِّي زادو دعمو لقصبة بأصوار جداد ما بين عام 1627 و 1668. هاد المورسكيين ردو القصبة مركز ديال كيان سياسي مستقل لِّي سمَّاوه جمهورية بورݣراݣ و لِّي كان معروف بالالقرصنة البحرية.

## مصادر

تصنيف:الرباط
ليستة د لمقيمين لعامين د فرانسا ف لمغريب

**لمقيم لعام** () كان هوّ لمومتيل الرسمي ديال لحكومة د فرانسا ف الرباط، ف لوقت ديال لحماية لفرانساوية على لمغريب، مابين 1912 و 1956. لمهام و السلطات ديالو تحددو ب مرسوم ديال 11 يونيو 1912 ديال رئيس الجمهورية د فرانسا لي بان ف الجريدة الرسمية نمرة 1 ديال لمملكة لمغريبية.

ف 1911، كان بدا لغزو د لمغريب من عند الجمهورية التالتة د فرانسا، من مور لأزمة د أڭادير. وخا لغزو براسو ستامر حتال 1934، معاهدة فاس ديال لحماية تسنات ديجا من 30 مارس 1912. بسباب هاد لمعاهدة، ولّاو أغلب مناطق لمغريب محمية فرانساوية من 1912 تال 1956، ملي خدا لإستقلال ديالو.

ف لمدة د 44 عام ديال لحماية، دازو 14 مقيم عام ف لمغريب، من ليوطي تال دوبوا، لي ولّى نيت أول سفير د فرانسا ف لمغريب لمستاقل.

## ليستة

## مصادر

## مزاود
* http://www.rulers.org/rulm2.html#morocco
* *African States and Rulers*, John Stewart, McFarland
* *Heads of State and Government, 2nd Edition*, John V da Graca, MacMillan Press (2000)

## شوف تا
* ليستة د السفرا د فرانسا ف لمغريب

تصنيف:ليستات متعلقين ب التاريخ د لمغريب
تصنيف:حوكومة د لمغريب
تصنيف:فرانسا
تصنيف:مقيم عام ف لمغريب
ليستة د السفرا د فرانسا ف لمغريب

تصغير|شعار ديال جمهورية فرانسا
فرانسا بدات كاتدير سفرا ف لمغريب من فاش ستاقل عليها ف 1956. السفير اللول أندري لوي دوبوا كان هوّ نيت لمقيم لعام اللخر ديال لحماية لفرانساوية على لمغريب.

السفارة د فرانسا ف لمغريب جات ف شارع علال بن عبد الله 49، الرباط. زيادة على هادشي كاينين 5 د لقنصليات لعامة ف أڭادير، الدارلبيضا، فاس، مراكش و طانجا، و 3 د لقنصليات الشرفية ف الصويرة، أسفي، و وجدة.

## ليستة

## مصادر

## شوف تا
* ليستة د لمقيمين لعامين د فرانسا ف لمغريب

تصنيف:سفرا د فرانسا ف لمغريب
تصنيف:ليستات د السفرا ف لمغريب
تصنيف:ليستات د السفرا د فرانسا
ربيع (صفحة توضيح)

* ربيع (عشبة)
** واد وم ربيع (واد أم الربيع)
* ربيع (فصل)

## شهورا
* ربيع اللول (لميلود (شهر))
* ربيع التاني (شعت لميلود)

## ناس
* ربيع (سمية)
** ربيع لأبلق
** ربيع القاطي

## مواضيع خرين
* ربيع د شعب (الربيع د الشعوب)
لمدينة د پاناما

**لمدينة د پاناما** (بالصبليونية: **Ciudad de Panamá**، بلينݣليزية: **Panama City**) هي لعاصيمة د پاناما و أكبر مدينة فيها. جات ف لجنوب د لوسط د لبلاد، على لمحيط لمهدّن، و تادّوز منها لقناة د پاناما. هي معروفة باللي هي مركز د لفلوس ف لعالم (حيت ساهل فيها باش تدار شركات، و يقدرو ما يخلّصوش الضريبة)، و تيسكنو فيها شويا كتر من مليون ديال الناس.

تبنات لمدينة لقديمة د پاناما ف 1519 من الصبليون، و هي مقيّدة ف اللائحة ديال مواقع الترات لعالمي ديال ليونيسكو من 1997. فيها ميطرو فيه جوج خطوطا، و تلاتة د لمطارات، بتلاتة دولية، منهم أكبر واحد ف لبلاد، لمطار د توكومين.

## مصادر


تصنيف:پاناما
تصنيف:عواصم ديال بلدان
تصنيف:تأسيسات د 1519 ف أمريكا الشمالية
زئيڤ ريڤاش

**زئيڤ ناشوم ريڤاش** (مزيود ف 15 غشت 1940 ف الرباط، توفى ف 18 يناير 2025) كان مومتيل كوميدي و صانع د لأفلام إسرائيلي من أصول مغريبية. لعطاء لفني ديالو لكبير بان ف السينيما، ف التلفازة و ف لمسرح. ريڤاش كان هاجر ل إسرائيل معا فاميلتو ف 1948، ملي كان عندو 8 سنين.

ريڤاش بان بزاف ف لأفلام من نوع "بوريقاس" (نوع ديال لأفلام د لكوميديا و لميلودراما كان معروف ف إسرائيل ف الستينات و السبعينات)، و شي وحدين من هاد لأفلام ولات عندهم شعبية كبيرة ف إسرائيل، بحال "لحفلة ديال السنوكر" () و "شارلي و نص" (). زيادة على لكاريير ديالو ف التمتيل، دار ريڤاش لكتابة د السيناريو و لإخراج ديال عدد د لأفلام، أغلبيتهم د لكوميديا، و لعب دور د لبطولة فيهم.

ريڤاش ربح 3 د الجوائز د ؤفير (جايزة د السينيما ف إسرائيل)، جوج على أحسن مومتيل، و وحدة على أحسن إنجاز ف لحياة. كيتّعتابر ريڤاش من أهم و أكتر الشخصيات لي عندها تأتير ف السينيما لإسرائيلية.

توفى ف 18 يناير 2025 ف رامات ڭان، إسرائيل، على عمر د 84 عام.

## مصادر

تصنيف:وفيات 2025
تصنيف:زيادة 1940
تصنيف:مغاربا يهود ف لقرن 20
تصنيف:مغاربا يهود ف لقرن 21
تصنيف:ناس تزادو ف الرباط
لمدينا د ݣواطيمالا

**لمدينا د ݣواطيمالا** (بالصبليونية: **Ciudad de Guatemala**)، ولأّ ب سميتها لقصيرا: **ݣواطي** ، هي لعاصيما د ݣواطيمالا و أكبر مدينة فيها. جات ف لجنوب د لوسط د لبلاد، ما بين بزاف د الجبال. تيسكنو فيها شويا كتر من 1.2 مليون د الناس، و هي أكبر مدينا من جيهت السكان ف أمريكا لوسطانية.

لمدينا د ݣواطيمالا من أخطر لمدون ف لعالم، و ف 2010 كانت تالت أخطر مدينا ف لعالم، و كان لمعدل د لقتيلا فيها 116.6 لكل 100.000 واحد.
## التاريخ ديالها
لبلاصة اللي فيها لمدينا د ݣواطيمالا مسكونا من شحال هادي، و كانو فيها لقبايل د لمايا. دخلو ليها الصبليون و بناو فيها مدينا ف 1524. جات ف بلاصة كيجيو فيها الزلازل بزاف. ردموها الزلازل جوج مرّات (ف 1773 و 1917)، و تعاود تبنات مرّا خرا.

هي لعاصيما د لجمهورية د ݣواطيمالا من لعام اللي ولاّت فيه مستاقلا، ف 1847.

## مصادر


تصنيف:ݣواطيمالا
تصنيف:عواصم ديال بلدان
ييريڤان

**ييريڤان** ولاّ **إيريڤان** (بلأرمينية: **Երևան**)، هي لعاصيما د أرمينيا و أكبر مدينة فيها. جات ف لغرب د لبلاد، قريبا من لحدود مع تركيا، ف لوطية د آرارات، ما بين بزاف د الجبال، و تيدوز منها لواد د هرازدان. تيسكنو فيها شويا كتر من مليون د الناس.
## التاريخ ديالها
ييريڤان هي وحدا من أقدم لمدون اللي باقا مسكونا ف لعالم، و تبنات ف لعام 782 قبل لولادة د لمسيح. دازو عليها بزاف د لحضارات منهم لعرب والترك و لفرس و لمغول و الدولة لعتمانية و لإمبراطورية الروسية. من مورا لحرب لعالمية اللولا، ولاّت هي لعاصيما د الدولة د أرمينا لمستاقلة، و ف 1922، كانت هي لعاصيما د لجمهورية لإشتراكية د أرمينيا، اللي كانت تابعا للإتحاد السوڤياتي. ف 1991، من مورا ما تفكك ليتيحاد، بقات هي لعاصيما د لجمهورية الجديدا د أرمينيا، و هي لعاصيما رقم 13 ف التاريخ د لبلاد.

## مصادر


تصنيف:أرمينيا
تصنيف:عواصم ديال بلدان
أڭولي

**أݣولي** ولّا **لكلب لإفريقي لبري** (السمية لعلمية *lycaon pictus*) هوّ نوع حيواني أصلو من إفريقيا جنوب الصحرا. هوّ أكبر نوع د لكلاب لبرية ف إفريقيا، و النوع لوحيد لباقي من ݣنس ليكاوون *lycaon* (أݣوليات).

كيتقدّر عدد لأفراد ديال أݣولي ف جوايه 6600 فرد (منهم 1400 بالغين) كيعيشو ف 39 مجموعة، كاملين مهدّدين ب التقسيم ديال مناطق لعيش ديالهم، لقمع ديال بنادم، و لأوبئة. حيت أكبر مجموعة ديال أݣولي مافايتاش 250 فرد، أݣولي كيتّعتابر حيوان مهدد على الليستة لحمرة ديال ديال لإتحاد الدولي د حفظ الطبيعة IUCN من 1990.

أݣولي متخصص ف الصيد ديال لحافريات (بحال الزرافات، لغزلان، و غيرهم)، و كايصيد عادةً ف لفجر و لمغرب، ولايني شي مرات حتى ف وقت النهار. كيصيد لفرايس ديالو ب قوة التحمل و التعاون معا أفراد من نوعو باش يعيّيو لفرايس حتى كيشدوهم. لمنافسين الطبيعيين ديالو هوما السبوعا و الضبوعا لمرقّطين: اللول كيقتل أݣولي فينما جاتو فرصة، و التالي كيشفر ليه لفرايس. بحال لكلبيات، أݣولي كيمضغ لماكلة ل وليداتو، ولايني كيقدر يتدار هادشي حتى مابين لأفراد لبالغين ف إطار التعاون لإجتماعي بين أفراد الجماعة.

أݣولي كان مقدّس ف عدد ديال لمجتمعات ديال الصيادا ميخالا، سيرتو ديال شعب الصان و مصر ما قبل التاريخ.

## مصادر


تصنيف:بزوليات د إفريقيا جنوب الصحرا
تصنيف:بزوليات توصفو ف 1820
تصنيف:كارنيڤورات د إفريقيا
تصنيف:كلب (قبيلة تحتانية)
تصنيف:مفتارسات فوقانية
تصنيف:نواع مهددة ب لنقيراض على حساب تصنيف ليستا لحمرا
ربيع (نبتة)

**الربيع** هوّا نبتات لّي كاياكلو لبهايم و لحيوانات ديال لخلا لّي بحالهوم (*herbivores*). الربيع كيشكل فاميلة بيولوجية السمية لعلمية ديالها هيّ *Poaceae* ولّا *Gramineae* و فيها 780 ڭنس و جوايه 12000 نوع.

## سميات
تصغير
تصغير
ربيع لّي كايحشّو باش ياكلوه لبهايم ف لكوري داك ساعة، كايڭولو ليه "لحشيش".

ربيع لي كايحشّو و يخلّيوه ييباس ف لبلاد، ما كاينش بزاف ف لمغريب. ما عندوش سمية معروفة. يلا كان شعير، كايكولو ليه "فوراج". يلا كان فصّة، كايڭولو ليه "فصّة كارمة". ف ؤروپا، محتجين هاد ربيع كارم باش يوكّلو لبهايم ف شتوة.

## شكال
كاين بزاف نتاع النبتات لّي يتسمّاو "ربيع".

كاينين لّي كاينوضو ف لخلا ولا ف زّنايڭ. كاينين لّي كاينوضو ف لفلاحة:
* نجم (*Elytrigia repens*)
* سيبوس
* مدهون (*Lolium spp*)
* رجلة (*Portulaca oleracea*)
* شوال لخروف (نوارة) (*Reseda alba*)
* شوال لخروف صفرة (نوارة) (*Reseda lutea*)
* زوان (*Phleum pratense*)
* كلكازة (*Sinapis arvensis*)

كاين لّي كايزرعوهم :
* فصّة (*Medicago sativa*)
* برسيل (*Trifolium alexandrinum*)
* شعير (*Hordeum vulgare*)
* خرطام (*Avena sativa*)

## مصادر


تصنيف:نبتات
ربيع (سمية)

**ربيع** هيّ سمية د دكر لي جات من لعربية لفصحى و منتاشرة ف لبلدان لعربية و لإسلامية. لمعنى ديالها هوّ فصل الربيع.

## ناس سميتهم ربيع
* ربيع لأبلق
* ربيع القاطي

## مصادر

تصنيف:سميات د أشخاص
تصنيف:سميات عربية ديال دكر
تصنيف:سميات ديال دكر
باكو

**باكو** (ب لأزيربيدجانية: **Bakı**)، هي لعاصيما د أزيربيدجان و أكبر مدينة فيها. جات ف الشرق ڭاع د لبلاد، و كاطّل على لبحر د قزوين. تيسكنو فيها شويا كتر من 2.6 مليون د الناس، و هو اللّي مخليها تكون أكبر مدينا كاطّل على لبحر د قزوين و أكبر مدينا ف لمنطقة د لقوقاز كاملا. هي مدينا حادرة، لعلو ديالها هو 28 ميطرو تحت من لعلو د لبحر، و هي أهبط عاصيما ف لعالم.

التاريخ د باكو قديم، و كيهضرو عليها لكتوبا د التاريخ من لعام 500. لمدينا لقديما ديالها مقيّدة ف اللائحة ديال مواقع الترات لعالمي ديال ليونيسكو من 2000. تنضمو ف باكو بزاف د لأحدات لمهمة، بحال لفينال د ليوروڤيجن ف 2012، ماتشات ديال كاس ؤروپا د 2020، و لقمة لعالمية ديال لمناخ د 2024.

## مصادر


تصنيف:أزيربيدجان
تصنيف:عواصم ديال بلدان
تصنيف:عواصم آسيوية
جان د آلبريت

**جان د آلبريت** (بلباسكية: **Joana Albretekoa** - بلأوكسيطان: **Joana de Labrit**)، لمعروفا تا ب **جان التالتا** (تولدات ف سان جيرمان ف 16 نونبر 1528 - ماتت ف باريز ف 9 يونيو 1572)، كانت هي لماليكا د ناڤارا من 1555 ل 1572.

هي بنت هونري التاني اللي كان تا هو ماليك د ناڤارا، و بنت خت فرونسوا اللّول، اللي كان ماليك د فرانسا. واحد من ولادها هو هونري الرابع، اللي كان من لملوك لمعروفين ف التاريخ د فرانسا.

## مصادر


تصنيف:زيادة 1528
تصنيف:وفيات 1572
تصنيف:ناس تزادو ف فرانسا
تصنيف:ناس توفاو ف باريز
تصنيف:بيوغرافيا د نسا
تصنيف:إديتاطون معا ويكيپيديا الباسكية
بيلباو

**بيلباو** (ب لباسكية: **Bilbo**، ب الصبليونية: **Bilbao**) مدينة صبليونية و أكبر مدينة د إقليم بيسكاي و ديال بلاد لباسك التاريخية و الصبليونية، و أكبر مدينة ف شمال سپانيا. بيلباو هي عاشر أكبر مدينة ف سپانيا، تيسكنو فيها 347 ألف د الناس ف عام 2023.

## مصادر


تصنيف:مدون د سپانيا
تصنيف:إديتاطون معا ويكيپيديا الباسكية
تصنيف:تأسيسات د 1300 ف ؤروپا
إڭناتيوس د لويولا

**إنييڭو لوپيص دي ؤنياص إي لويولا** لمعروف ب **إڭناتيوس د لويولا** (مزيود ف جوايه 23 أكتوبر 1491، توفى ف 31 يوليوز 1556) كان فرايلي كاطوليكي باسكي صبليوني و عالم لاهوتي. هوّ و 6 من صحابو أسّسو لمجتمع د لياسوعيين، و ولّا لمدير لعام ديالو ف باريز ف 1541.

إڭناتيوس شاف بلي لهدف ديال لياسوعيين هوّ لعامال التبشيري و التدريس. بلا لمواعدة د الدات ديال لعفة، الطاعة و لفقر، لي كيميّزو الجماعات لي تابعين للكنيسة، د لويولا زاد مواعدة زايدة هيّ بلي لياسوعيين خاصهم يطيعو لبابا، و ينفّدو لمشاريع لي كيجيو من عندو. لياسوعيين كان عندهم دور محوري ف لإصلاح لمضاد، أولا "لإنبعات لكاطوليكي" (ضد لحاراكة د لإصلاح لپروسطيسطانتية).

إڭناتيوس عطا هتيمام خاص ل التأهيل الروحاني ديال لأتباع الجداد ديالو، و الطريقة ديالو وتّقها ف كتاب "تمارين روحانية" *Exercitia spiritualia* (1548). معا لوقت هاد الطريقة ولّات معروفة ب "الروحانية لإڭناتية". ف 1609 تدار ليه تطويب (أولا مباركة د لكنيسة)، و ف 12 مارس 1622 ولّا رسميا قدّيس ديال لكنيسة لكاطوليكية. النهار ديال لإحتفال ديالو هوّ 31 يوليوز، و كيتّعتابر قديس شفيع ف منطقة لباسك. ف 1922، لبابا پيوس حضاش علن بلي د لويولا ولّى محسوب قدّيس شفيع ديال جميع لخلوات الروحية.

## مصادر

تصنيف:زيادة 1491
تصنيف:وفيات 1556
تصنيف:إديتاطون معا ويكيپيديا الباسكية
فرماج رونكال

**فرماج رونكال** هوّ فرماج ديال سپانيا كيتصاوب من حليب النعجة ف وادي رونكال لي جا ف جبال لپيريني ف منطقة ناڤار. ف 1996، هاد لفرماج ولّى محمي ب "التسمية لمحمية د لأصل" *Protected designation of origin* ديال لإتحاد لؤروپي.

## لأصل ديال رونكال
كيتصنع هاد لفرماج ف وادي رونكال ف ناڤار ف جماعات ؤسطاروص *Uztárroz*، إسابا *Isaba*، ؤرساينكوي *Urzainqui*، رونكال *Roncal*، ڭارد *Garde*، ڤيداڭوص *Vidángoz* و بورڭي *Burgui*.

## خصائص ديال التصنيع
لحليب لمخدّم كيجي من نعاج ديال سلالة لاشا، لي كاتعيش ف الجبال و كاتعطي بزاف د لحليب، و سلالة راسا، لي تا هيّ مولّفة لكليما لقاسح ديال الجبال، زيادة على لكروازمة ديال سلالات لاشا ف1 و ميلششاف.

لمراحل ديال التصنيع، لي كيكون من دجنبر تال يوليوز، كيشملو التختار ديال لحليب (ف درجة حرارة مابين 30 و 37 °س)، التقطاع، التقطير *égouttage*، لحطان ف قالب *moulage*، التمليح و التنضاج *maturation*.

## وصافو
الشكل ديالو كيكون أسطواني ب 8 تال 12 سنتيم د لغلض، و عندو قشرة غليضة و رمادية. من مور تنضاج ديال 4 شهور، لوزن ديالو كيكون 2 تال 3 كيلو. هاد لفرماج فيه كشكوشة و عندو مداق قوي و حار شوية. لمداق ديالو كيكون قوى عاد يلا تنضّج ل مدة 6 تال 8 شهور. لملمس ديالو كيولّي قاسح قريب ل ديال فرماج د لپارميسان. كيتقطع عادة ل طراق رقاق، شي لي كيرفع و كيحسّن النكهة ديالو.

## لمعلومات د التغدية
فرماج رونكال غني ب الدهنيات، لپروتينات و لكالسيوم.

## مصادر


تصنيف:فرماج د سپانيا
تصنيف:كوزينة د سپانيا
تصنيف:كوزينة د لباسك
تصنيف:إديتاطون معا ويكيپيديا الباسكية
پينتشو

**پينتشو** (لي كاتعني حرفياً "عود" ولّا "شوكة"، ب لباسكية **pintxo**، ب لأستورية **pinchu**) هوّ واحد لماكلة خفيفة لي كاتكال سيرتو ف لبيران، و كاتّعتابر ماكلة تقليدية ف شمال سپانيا، و عندها شعبية كبيرة سيرتو ف بلاد لباسك، ناڤار، لا ريوخا، كانطابريا و أستورياس. لپينتشو كيتكال عادةً معا الصحاب ولّا لعائلة، داكشي علاش عندو دلالة جتيماعية قوية، و ف بلاد لباسك و ناڤار، كيتّعتابر من الركايز ديال التقافة و لمجتمع لمحلي. لپينتشو عندو علاقة معا الطاپاس، و لفرق لأساسي بيناتهم هوّ بلي لپينتشو كيكون فيه عود بحال ديال التسواك د السنان معا طرف د لخبز. لپينتشو كيتسيرڤا ب پورسيو فردية و كيتكومونضا و كيتخلّص بشكل مستاقل على الشراب. ولايني يقدرو يكونو حالات لي نفس لپرودوي كيتباع ف موضع ب سمية "پينتشو" و ف موضع خور ب سمية "طاپاس".

لپينتشو خدا سميتو من لعود (ب الصبليونية pincho)، لي كيصلاح عادةً ل تسواك السنان، ولّا شي مرات سفود، لي كيكون مخشي فيه. ماخاصش لواحد يخلّطهم معا بروشيطاس (ب الصبليونية *brochetas*) لي ف أمريكا اللاتينية كيسميوهم پينتشو (شوف پينتشيطو ف لكوزينة الصبليونية، لي داير بحال لقطبان ولّا لكباب).

## پينتشو د لباسك
لپينتشو واحد لماكلة خفيفة و منتاشرة ف بلاد لباسك و ناڤار، و كاتكون على شكل شريحة د لخبز، محطوط فوق منها خيلوطة ديال لماكلة متبّتة ف بلاصتها ب عود. لپينتشو كيتّعتابر من لمقبلات، و يقدر يتكال معا كاس صغير ديال النبيد لبيض (لي كايتسمى تشاكولي، ب لباسكية) ولّا معا لبيرة. ف لعادة كيتسيرڤا لپينتشو ف صينية عند لبار.
تصغير|پينتشوات ف بار
الدور ديال لعود هوّ باش لماكلة ماتطيحش من فوق لخبز، و يقدر يتخدم حتى ف لحساب ديال شحال كلا لكليان. شي مرات، پينتشوات ب نواع مختالفين كيكونو عندهم عواد ب أحجام و لوان مختالفين.

تقريبا أي نوع د لماكلة يقدر يتدار ف لپينتشو، ولايني لي منتاشرين بزاف هوما نواع د لحوت، طورتية ديال لبطاطا، لفلفلة لمعمّرة و لكروكيط. لپينتشوات يقدرو يكونو مفركسين ب ماكلات موجّدين مزيان و شي مرات غاليين ديال لحوت، لماكلة د لبحر و اللحم.

لپينتشو شي مرات كيتخدّم بحال عدر باش لواحد يدوّز لوقت معا الصحاب و لحباب. متلاً واحد لمجموعة د الصحاب يقدرو يدوزو من بار ل بار و هوما كيشربو كيسان صغار ديال النبيد ولّا لبيرة، و كيقسّيو ف پيتنشوات.

## شوف تا
* طاپاس
* ياكيطوري

## مصادر

تصنيف:كوزينة د سپانيا
تصنيف:كوزينة د لباسك
تصنيف:إديتاطون معا ويكيپيديا الباسكية
لمملكة د ناڤارا

**لمملكة د ناڤارا** (بلباسكية: **Nafarroako Erresuma** - بلأوكسيطان: **Reiaume de Navarra** - بلاتينية: **Regnum Navarrae** - بالصبليونية: **Reino de Navarra** - بلفرانساوية: **Royaume de Navarre**)، ولاّ **لمملكة د پامپلونا** كانت مملكة قديمة، جات ما بين الشمال الشرقي د صبانيا، و لجنوب لغربي د فرانسا، ف الجوايه بجوج د الجبال د لپيريني، و كاطّل على لمحيط لأطلسي.

على حساب الناس د لمنطقة، بدات هاد لمملكة ف 824 ملّي جا أول ماليك باسكي (إنييڭو أريسطا) و جمع لقبايل د لبلايص اللي تيهضرو لباسكية باش يكونو بلاد وحدا. هي من لبلايص اللولا ف صبانيا اللي ما بقاوش حاكمينهم لمسلمين (حكموها تقريبا غي شي 40 عام)، و كانت لعاصيما ديالها هي پامپلونا.

لجنوب د لمملكة د ناڤارا مشا ف 1516، ملي دخلوه لملوك د قشتالة و آراڭون لصبانيا، و الشمال خداتو فرانسا و دخلاتو للملكة ديالها ف 1620.
## مصادر

تصنيف:بلدان ما بقاتش
تصنيف:بلاد لباسك
تصنيف:تاريخ د فرانسا
تصنيف:التاريخ د صبانيا
تصنيف:إديتاطون معا ويكيپيديا الباسكية
تصنيف:تأسيسات د 824
تصنيف:حوايج مابقاوش ف 1841 ف سپانيا
تصنيف:تأسيسات د لقرن 9 ف سپانيا
تيران لأب جيڭو

**تيران لأب جيڭو** هو تيران متعدد لإستعمالات كاين ف مدينة الدارلبيضا. هاد التيران كيتخدم سيرتو على ود لماتشات د كورة، و هوّ التيران لأم ديال فرقة راسينڭ لبيضاوي. هاد التيران تسمى على لكوايري لمغريبي لأب جيڭو.

التيران كيهز 10000 متفرج.

## مصادر

تصنيف:تيرانات د كورة ف لمغريب
أساطير د لباسك

يسار|تصغير|رشمة ديال الربة ماري
**لأساطير د لباسك** (ب لباسكية *Euskal mitologia*) هوما لمجموع ديال لأساطير لي لأصل ديالهم من بلاد لباسك. لباسكيين تعرّضو للتنصير ف وقيتة معطلة، و كانو كيبغيو لقوى و الظواهر د الطبيعة بحال الشمش، لݣمرة، لهوا، لما، الجبال و لغابات، و كيتخيلوهم ف شكال د بنادم. ف الستيلات لمدوّرين ديال لمقابر لباسكية باقي كانلقاو رشمات ديال الشمش، لݣمرة، و النجوم. كاينين معتقدات ديال دابا لي كيرجعو تال لعصر لحجري لقديم.

## تقديم عام
الشخصية الرئيسية ديال لميطولوجيا لباسكية هيّ الربة ماري *Mari*، لي كاتمتل الطبيعة. و مرتابط بيها سوݣار *Sugaar* "الدراݣون" لي كيمتّل لغضب د السما، الرعد و لعواصف.

كاينين قوى خرين ديال الطبيعة بحال الشمش (كيترشم ليها ب الصليب لباسكي)، إيݣو *Egu* ولّا إݣوين *Eguin* ولّا إخي *Ekhi*، لي كيجرّي على لقوة د الظلام، و لݣمرة، هيل *Hil* ولّا إلارݣي *Ilargi*، لي كاتجي من لعالم د لغيب و د لموت، و كايترشم ليها ب فاس ولّا الدوزان د لغزل.

كاينين كائنات بين بنادم و لأرباب، لي كيتسماو باساياوناك *Basajaunak*، يعني لأسياد د لغابة، لي كيكونو مزّغبين و صحاح بزاف، و دايرين بحال جنون مزيانين لي كيحميو لماشية و عندهم لأسرار ديال الزراعة. بعض لقيصاص كيݣولو بلي هوما ولاد دب معا مرا بنادمية. لباساياوناك و لمايرياك *Mairiak* ولّا يينتيلاك *Jentilak*، لعمالقة لوتنيين، كيتّعتابرو هوما لبنّايا ديال لقلدات لميݣالاتية، بحال الضولمينات و لكرومليكات، ف بلاد لباسك. على حساب لأسطورة د كيشمي *Kixmi*، هاد لعمالقة و الربة ديالهم ماري غبرو ملي جات لمسيحية.

هاد لمعتقدات مابقاش عندهم شي تأتير ليوم، و الناس كياخدوهم بحال شخصيات خيالية.

## مصادر


تصنيف:إديتاطون معا ويكيپيديا الباسكية
لباسكية

**لباسكية** (***Euskara***) هي لوغة معزولة ؤروپية و اللوغة الرئيسية د بلاد لباسك. كاين 483 ألف واحد ف بلاد لباسك الصبليونية و لفرنساوية اللي تيهضرو لباسكية.

## مصادر

## شوف تا
* صبليونية
* بلاد لباسك

تصنيف:لوغات د ؤروپا
تصنيف:بلاد لباسك
تصنيف:إديتاطون معا ويكيپيديا الباسكية
سان سيباستيان

**سان سيباستيان** ولاّ **ضونوستيا** (ب لباسكية: **Donostia**، ب الصبليونية: **San Sebastián**) هي مدينا جات ف لإقليم د لباسك، ف الشمال د صبانيا. تاطّل على لمحيط لأطلسي، و جات قريبا بزاف من لحدود مع فرانسا (16 كيلوميطر).

تيسكنو فيها شويا قل من 200.000 واحد و لإقتصاد ديالها تيضور على السياحة و لبيع و الشرا. كانت هي لعاصيما التقافية د ؤروپا ف 2016، و تاتلعب فيها لفرقة د ريال سوسييداد.
## لأصل د السمية
السميات د سان سيباستيان و ضونوستيا تيعنيو نفس لحاجة، و لكن بجوج لغات مخالفين. لمعنى ديالهم هو "سيدي سيباستيان"، اللي كان واحد من لأوليا اللوالا د لمسيحية.

## التاريخ ديالها
لوقت اللي تبنات فيه لمدينا ما معروفش، و لكن هضرو عليها لمؤرخين د لعصور لوسطانية، و كانت موجودة ف لوقت د لمملكة د ناڤارا.

## مصادر

تصنيف:مدون د سپانيا
تصنيف:بلاد لباسك
تصنيف:إديتاطون معا ويكيپيديا الباسكية
ريال سوسييداد

**ريال سوسييداد**، و لاّ **ريال سوسييداد دي فوطبول** (ب الصبليونية: **Real Sociedad de Fútbol** - لمجتمع لملكي د لكورة)، سميتها لقصيرة: **إيرّيالا** ولاّ **ريالا** بلباسكية، هي فرقة د لكورة صبليونية، من لمدينة د سان سيباستيان، و تاتنافس ف لبطولة ديال الليݣا، اللي هي أعلى بطولة ديال لكورة ف صبانيا.

تأسسات لفرقا ف 7 شتنبر 1909، و التيران ديالها سميتو آنويطا. تبنا ف 1993، و تيهزّ تقريبا 40.000 واحد.

## لعّابا معروفين
لعبو مع ريال سوسييداد جوج لعّابة ربحو كاس لعالم، و هوما شابي ألونسو (مع صبانيا) و أونطوان ڭريزمان (مع فرانسا). حتال هاد الساعة، لعبو فيها جوج لعابة مغاربا، هوما موحا اليعقوبي (2008–2009) و نايف أڭرد (2024).

## لجوائز
ربحات ريال سوسييداد بزاف د لجوائر و لبطولات ف التاريخ ديالها، منها:
* الليݣا (2) - ف 1980-81 و 1981–82
* كاس لملك د صبانيا (3) - ف 1909 و 1987 و 2020
* كاس السوپر الصبليوني (1) - ف 1982
* الدرجة التانيا د الليݣا (3) - ف 1948-49 و 1966-67 و 2009-10

## مصادر

تصنيف:فرقة د كورة سپنيولية
تصنيف:بلاد لباسك
تصنيف:إديتاطون معا ويكيپيديا الباسكية
تصنيف:تأسيسات د 1909 ف سپانيا
لمنطقة لمستاقلة د لباسك

**لمنطقة لمستاقلة د لباسك** (رسمياً *Euskadi*) هيّ منطقة مستاقلة ف شمال سپانيا. تابعين ليها أقاليم ديال أرابا، بيزكايا، و ڭيپوزكوا. هاد لمنطقة ضايرة بشكل كامل ب مقاطعة طريڤينيو لي تابعة ل إقليم بورڭوص.

لمنطقة لمستاقلة د لباسك عندها وضعية قانونية ديال "جنسية"، لي تعطات ليها ف الدستور د سپانيا ديال 1978. لمنطقة لمستاقلة مبنية على لقانون د لحكم الداتي ديال بلاد لباسك، لي هوّ وتيقة تأسيسية لي كاتحط لإطار ديال التنمية د الشعب لباسكي ف بلاد لباسك الجنوبية. ب لموازاة معا هادشي، تا ناڤارا، لي كانت على بونت تقبل حكم داتي مشتارك معا بلاد لباسك ف 1932، ولّات منطقة مستاقلة ب قانون خاص بيها ف 1982.

ماكايناش رسمياً عاصيمة ديال لمنطقة لمستاقلة، ولايني مدينة ڤيطوريا ڭاستيز ف إقليم ألاڤا، هيّ لعاصيمة بحكم لواقع، حيت فيها كاين لبرلمان لباسكي، و لمقر الرئيسي ديال لحكومة لباسكية. لمحكامة لعليا د لعدل ديال بلاد لباسك، كاينة ف مدينة بيلباو. ڤيطوريا ڭاستيز هيّ أكبر مدينة مجيهت لمساحة (277 كلم²) و بيلباو أكبر مدينة مجيهت السكان ب 353.187 واحد، و جات ف إقليم بيزكايا لي ساكنين فيه 875.552 واحد.

لمصطلح ديال "بلاد لباسك" يقدر يتخدّم تا على لمنطقة التقافية لكبيرة (ب لباسكية *Euskal Herria*) لي فيها جميع لباسكيين، تا ف ناڤارا و ف فرانسا.

## مصادر

تصنيف:لباسك
تصنيف:إديتاطون معا ويكيپيديا الباسكية
لأصل ديال لباسكيين

[تصغير|270x270بك|د [لعصر لحجري لقديم ف ؤروپا]]
لأصل ديال لباسكيين و ديال اللوغة لباسكية موضوع متير للجدل، لي خرجو منو بزاف د لفرضيات. لباسكية لعصرية هيّ لوغة منحادرية من لأكويطانية و من لباسكية لبديانية Proto-Basque، و هي اللوغة لقبل-هندو-ؤروپية لوحيدة لي بقات ف ؤروپا لغربية. داكشي علاش لباسكيين كيتّعتابرو عند شي وحدين هوما لبقايا ديال الشعوب لؤروپية لقديمة قبل مايجيو لهندو-ؤروپيين.

لفرضيات الرئيسية على لأصل د لباسكيين هوما:

* **أصل محلي**: هيّ النظرية لمنتاشرة و كاتڭول بلي اللوغة لباسكية تطورات لألاف لأعوام مابين شمال إيبيريا و جنوب فرانسا ديال دابا، و بلي ماكاين تا شي علاقة مابين لباسكية و أي لوغات عصرية خرة ف مناطق خرين.
* **لفرضية لباسكو-إيبيرية**: لي كاتفتارض بلي تقدر تكون علاقة مابين لباسكية و اللوغة لإيبيرية لقديمة، شي لي كيعني علاقة مابين الشعوب لي كانو كيهضرو بيها.
* **لأصل لقوقازي**: لإفتراض بلي اللوغة لباسكية و اللوغات ديال لقوقاز تقدر تكون عندهم علاقة مباشرة، شي لي كايفسر علاش كيشتاركو ف قلدات لوغاوية لي ماكاينينش ف اللوغات لهندو-ؤروپية.

فوق من هادشي، كاينين أبحات لي عتامدو على تحليل لحمض النووي ديال لباسكيين، و بيّنو بلي عندهم شي ماركورات لي ماكاينينش ف الشعوب لي حداهم، شي لي كيدعم فكرة بلي كاينة ستيمرارية مابين السكان لباسكيين لقدام و لعصريين.

## مصادر

تصنيف:تاريخ د لباسك
تصنيف:لباسك
تصنيف:إديتاطون معا ويكيپيديا الباسكية
الجامع لكبير د توديلا

**الجامع لكبير د توديلا** (ب الصبليونية **mezquita mayor de Tudela**) هوّ واحد الجامع أتري كاين ف مدينة توديلا ف منطقة ناڤارا ف سپانيا، لي كان تّبنى و تخدّم ف لفترة د لحكم لإسلامي. الجامع كان تّبنى ف لقرن 9 ب أمر ديال لحاكم ف ديك لوقيتة موسى بن موسى لقسوي.

لموضع فين كان الجامع دابا جات فيه ساحة ڤييخا و لكاتيدرائية د توديلا، من غير واحد الجناح ديالها. ف عام 1121، الجامع شدوه لمسيحيين و حوّلوه ل كنيسة.

هاد الجامع، لي كيبان لمظهر ديالو قديم، ف لغالب تدارو فيه توسيعات و معاودة د لبني و الزخرفة معا مرور الزمان. و كيبان بلي ف لبدية د لقرن 10، تعرّض للنهب و لحريق من عند لماليك الناڤاري صانتشو ڭارصيص اللول. ف لقرن 11، تحت الرعاية د بني توجيب و السلطة ديال لمنذر اللول (مملكة سرقسطة)، تدارو فيه توسيعات و إصلاحات. هاد لإصلاحات تدارو على النمودج ديال الجامع لكبير د قرطبة و جامع مدينة الزهرا. كاتبان فيه تا لبصمة ديال الجامع لكبير د لقيروان ف تونس.

## مصادر

## مزاود

* 
* 
* 
* 
* 
* 

تصنيف:جوامع
تصنيف:سپانيا
تصنيف:إديتاطون معا ويكيپيديا الباسكية
محمد بنشعبون

**محمد بنشعبون** (مزيود ف 12 نونبر 1961 ف الدارلبيضا) بنايكي و سياسي و ديپلوماسي مغريبي. هوّ دابا لمدير التنفيدي ديال تيصالات لمغريب. كان سفير ديال لمغريب ف فرانسا من 7 يناير 2022 تال 19 يناير 2023. قبل من داكشي كان وزير لإقتصاد، لفينونص و لإصلاح لإداري من 2018 تال 2021. ف 25 فبراير 2025، تعيّن مدير ديال لمجلس التنفيدي د تيصالات لمغريب، ف عهدة مدتها عاماين (تال 1 مارس 2027)، ف بلاصت عبد السلام أحيزون.

## حياتو
بنشعبون مجوج و عندو 2 د لولاد.

## لكاريير
بنشعبون تخرج من طيليكوم پاري ف 1984. بدا لكاريير ديالو ف ألكاطيل ألسطوم *Alcatel-Alsthom* ف لمغريب، لي شد فيها منصب ديال مدير د السطراتيجية، التنمية و لكونطرول د لمانادجمنت. من بعد تعيّن ف لإدارة ديال التدبير الصناعي، و كان ل مدة 10 سنين كيشرف على 5 د لوزينات ب 800 موضّاف.

ف 1996، تعيّن على راس لمديرية د الديوانة و الضرائب اللامباشرة.

ف شتنبر 2003، عيّنو لماليك محمد السادس مدير ديال لاجونص لوطنية د تقنين التواصل *ANRT*.

بنشعبون عضو فعّال ف عدد ديال الجمعيات و لمؤسسات، و كان رئيس ديال لكونفيديرالية الدولية د لبنوك الشعبية من 2012 ل 2015، و قبل من داكشي رئيس الريزو لفرانكوفوني د تقنين التواصل مابين 2005 ل 2006. و هوّ عضو ف لمجلس لإستشاري لإقتصادي، لإجتماعي و لبيئي، و ف مؤسسة محمد السادس ديال التضامن، و مؤسسة محمد السادس د حماية لبيئة.

### رئيس لبنك الشعبي
ف فبراير 2008، عيّنو لماليك محمد السادس رئيس و مدير تنفيدي ديال لبنك الشعبي، و بقى ف هاد لمنصب كتر من 10 سنين، تا تعيّن ف منصب وزير د لفينونص ف غشت 2018.

و ف واحد لفترة كان مدير ديال إتحاد لبنوك لعربية و لفرانساوية، و رئيس لمجلس لإداري ديال لبنك الشعبي. و هوّ مدير لمجلس ديال ماروك ليزين *Maroc Leasing* من 2010 تال دابا، و كان مدير ديال نيكسانس ماروك *Nexans Maroc*.

### وزير د لمالية
ف 20 غشت 2018، تعيّن من عند لماليك محمد السادس، وزير د لإقتصاد، لمالية و لإصلاح لإداري، بلاصت محمد بوسعيد لي تّعفى من لمنصب ديالو ف 1 غشت.

### السفير ديال لمغريب ف فرانسا
ف 17 أكتوبر 2021، تعيّن سفير د لمغريب ف فرانسا. و بدا لمهام ديالو ف 7 يناير 2022. ف 19 يناير 2023، وزارة الشؤون لبرانية علنات رسمياً النهاية د لمهمة ديال بنشعبون كا سفير.

### لمدير لعام ديال صندوق محمد السادس للإستثمار
ف 18 أكتوبر 2022، تعيّن بنشعبون مدير عام ديال صندوق محمد السادس.

**<big>رئيس مجلس لإدارة ديال تيصالات لمغريب<br /></big>**

ف 25 فبراير 2025، تعيّن بنشعبون باش يسيّر تيصالات لمغريب على راس لمجلس لإداري ديالها، بلاصت عبد السلام أحيزون. لمهمة ديالو غادي تستامر عاماين تال 1 مارس 2027.

## تشريفات

* **2010**: وسام لعرش ب درجة فارس

## مصادر

تصنيف:زيادة 1961
تصنيف:ناس حيين
تصنيف:سفارا د لمغريب ف فرانسا
تصنيف:سياسي مغريبي
تصنيف:سياسيين مغاربا د لقرن 21
تاريخ د لباسك

يسار|تصغير|250x250بك|مواقع لقبايل لقديمة:

* لحمر: نظريا قبايل باسكية، قبل-هندو-ؤروپية ولّا كيلتية
* الزرق: قبايل كيلتية متبوتة
لباسكيين (ب لباسكية *Euskaldunak*) هوما لمجموعة لإتنو لوغاوية لأصلية ديال بلاد لباسك (لي جات ف سپانيا و فرانسا). هادشي علاش التاريخ ديالهم متشابك معا التاريخ د سپانيا و د فرانسا، زيادة على بلدان مابقاوش و وحدين خرين باقيين ف ؤروپا و لقارات د أميريكا. عدد ديال الناس من أصل باسكي على برا باقين مرتابطين ب الجدور ديالهم و كيتلاقاو ف نوادي باسكيين.

## لأصول

### الدلائل التاريخية اللولة
يد إيروليجي، سيلويت ديال يد برونزية عندها 2200 عام (لقرن اللول قبل لميلاد) تكتاشفات ف شهر يونيو 2021 ف كدية لاكيداين الناڤارية و هي أقدم نص باسكوني حتى لدابا.

لكتابات لباسكونية كاتبان بحال إيلا كتعكس التأثير لإقليمي لكيلتي لإيبيري، حيت لعولاما د الليسانيات لقديمة قدرو يعرفو الصوت لباسكي "SORIONEKU" (ب لباسكية لعصرية: Zorioneko؛ ب الداريجة: مبارك، مزهار) و كلمات خرة. هاد الدلائل كتبين بلي لقلدات اللوغاوية لباسكونية كانت قبل من التاريخ لمقدّر لي كانو حطوه لعولاما، و بلي اللوغة لقبل-هندو-ؤروپية كانت مستعملة عند سكان هاد الجيهة ديال جبال لپيريني هادي تنين و عشرين قرن.

مور لغزوات الرومانية، ف لقرن اللول قبل لميلاد، سترابون كتب بلي لمناطق الشمالية ديال ناڤارا ديال دابا و أراڭون كانو ساكنين فيها لڤاسكونيين. وخا كاينة علاقة إيتيمولوجية واضحة بين "ڤاسكون" و السمية لعصرية "باسك"، ما كاينش دليل مباشر بلي لڤاسكونيين كانو جدود لباسكيين ديال دابا ولا كانو كيهضرو اللوغة اللي تطورات ل لباسكية لعصرية، وخا هادشي كيتأكد بقوة من السميات التاريخية ديال لمنطقة و بعض السميات الشخصية اللي كاينين على لقبور من لعصر الروماني.

## مصادر


تصنيف:إديتاطون معا ويكيپيديا الباسكية
أطليتيك بيلباو

**أطليتيك كلوب د بيلباو** ( بلباسكية: **Bilboko Athletic Kluba**، ب الصبليونية: **Athletic Club de Bilbao**)، ولاّ **أطليتيك بيلباو** ولاّ **أطليتيك**، هي فرقة د لكورة صبليونية، من لمدينة د بيلباو، و تاتلعب ف لبطولة ديال الليݣا، اللي هي أعلى بطولة ديال لكورة ف صبانيا. أطليتيك هو وحدا من تلاتا د لفراقي اللي ماعمرهم ما طاحو من الليݣا (هي و لبارصا و الريال).

تأسسات لفرقا ف 18 يوليوز 1898، و التيران ديالها سميتو سان ماميس، اللي تيتسمّا تا لكاطيدرال. تبنا ف 2013، و تيهزّ تقريبا 53.000 واحد.
## اللعّابا ديالها
أطليتيك بيلباو عندها واحد لقانون ديال أنها كاتلعّب غي اللعّابا اللي إما أصلهم باسكي (من صبانيا ولا فرانسا)، ولاّ كبرو ف بلاد لباسك. هاد لقانون كيطّبق غي على اللعّابا، ماشي على لمدربين.
## لجوائز
ربحات أطليتيك بيلباو بزاف د لجوائر و لبطولات ف التاريخ ديالها، منها:
* الليݣا (8)
* كاس لملك د صبانيا (25)
* كاس السوپر الصبليوني (3)
* كاس إيڤا دوارطي (1)

## نويطات

## مصادر

تصنيف:فرقة د كورة سپنيولية
تصنيف:بلاد لباسك
تصنيف:إديتاطون معا ويكيپيديا الباسكية
تصنيف:تأسيسات د 1898 ف سپانيا
يانامور

**يانامور** هـي سمية من أصل أمازيغي . كتكتب تيفيناغ **ⵢⴰⵏⴰⵎⵓⵔ** و معن ديالها "الرض الأم" ؤلا "الرض الوحيدة".

سمية **يانامور** جَةا من اللغة الأمازيغية، اللِّي كَتّْكَلّْمْ بِيهَا الشّْعُوبْ الأمازيغين فْالشَّمَالْ دْ أَفْرِيقَية. لبينية ديالها كتجي على التشكيل اللغوي النموذجي دياب التقاليد الأنثروفونيمية الأمازيغية. ويعطينا معناها من مزيج من المفروضات:

* يان ( ⵢⴰⵏ ): "الوحيد".
* أمور ( ⴰⵎⵓⵔ ): "الْأَرْضْ".

## الاستخدام و التوزيع
يانامور هي سمية كتستخدم في شمال أفريقيا خاصة في مناطق فين كائنين الايمازيغ بزاف بحل:

* الريف (المغرب)
* كابيليالقبايل (الجزائر)
* جزر القناري (إسبانيا)
* مليلية (إسبانيا)

زايدون على هدشي، بسبب ديال دياسپورة دلأمازيغ، كاين حت في الغرب حيث جلبت المجتمعات الأمازيغية تقاليدها وأسماءها إلى أراضي جديدة.

## ثقافة ؤ تقاليد
سمية ديال يانامور جزء من التراث اللغوي والثقافي ديال الأمازيغ ؤ تتبين ربطها بالطبيعة والأرض. ؤ التقاليد الأمازيغية، الأسماء الخاصة عادة ما تكون مرتبطة بألواح طبيعية ومفاهيمية بتعزيز هوية وتاريخ الشعب البربري.

## الإشارات


تصنيف:أمازيغ
تصنيف:شمال إفريقيا
كابول

**كابول** (ب لفارسية و پاشتو: **كابُل**)، هي لعاصيما د أفغانستان و أكبر مدينة فيها. جات ف الشرق د لبلاد، ما بين السلسلة د الجبال د هندوكوش. تيدوز منها واد عندو نفس السمية (كابول). لعلو ديالها جوايه 1800 ميطرو، و هو اللي مخليها تكون ما بين لعواصم لعالية ف لعالم.

كابول عندها تاريخ قديم فايت 3500 عام، و دازو عليها بزاف د لبلدان بحال الترك و لمغول و لفرس و لمسلمين و لستيعمار لبريطاني. هي لعاصيما ديال أفغانستان من 1776.

كابول مدينا تاتكبر بالزربة و ساكنين فيها دابا شويا كتر من 7 د لمليون د الناس.

## مصادر

تصنيف:أفغانستان
تصنيف:عواصم ديال بلدان
تصنيف:عواصم آسيوية
تاشكنت

**تاشكنت** (بلأوزبيكية: **Toshkent** - بالروسية: **Ташкент**)، هي لعاصيما د ؤزباكستان و أكبر مدينة فيها. جات ف الشمال الشرقي د لبلاد، على لحدود مع كازاخستان. تيسكنو فيها شويا كتر من 3 د لمليون د الناس، و هو اللي مخلّيها تكون أكبر مدينا ف آسيا لوسطانية كاملا.

تاشكنت فيها ميطرو عندو 4 د لخطوطا و 50 محطة. فيها مطار دولي، هو أكبر واحد ف لبلاد.
## لأصل د السمية
السمية د تاشكنت هي الجميع د جوج كلمات بلأوزبيكية. *تاش* هي لحجرة، و *كنت* هي مدينة. تاشكنت إذا هي لمدينا د لحجر.
## التاريخ ديالها
حيت جات ف بلاصة ما بين بزاف د لحضارات، دازو على تاشكنت بزاف د لبلدان منهم لمسلمين و الترك و لمغول (اللي دڭدڭوها كاملا ف 1219)، لإمبراطورية الروسية و لإتحاد السوڤياتي. هي لعاصيما د لجمهورية د ؤزباكستان من لعام اللي ستاقلات فيه ف 1991.

ف 1966، ضرب واحد الزلزال لمدينا، و رابت تقريبا كاملا. تعاود تبنات ديك الساعة، و داكشي علاش لبني ديالها دابا كلّو تقريبا على الشكل السوڤياتي.

## مصادر

تصنيف:ؤزباكستان
تصنيف:عواصم ديال بلدان
تصنيف:تأسيسات د لألفية 1 قبل لميلاد
تصنيف:عواصم آسيوية
تيران لمدينة

**تيران لبريد** ولا **تيران لمدينة** هو تيران ديال كورة جا ف مدينة رّباط ف لمغريب، وهو تيران فين كيلعب فيه تيحاد توارڭة، و غادي يكون واحد من تيرانات لي غادي تّلعب فيهم كاس إفريقيا 2025.

## لأحدات

### كاس إفريقيا 2025

## مصادر

تصنيف:تيرانات د كورة ف لمغريب
تصنيف:الرباط
تصنيف:تأسيسات د 2025 ف لمغريب
تصنيف:تيرانات د كورة ف الرباط
تصنيف:تيرانات د الرياضة ف الرباط
عتلة

تصغير|فلاح كيخدّم عتلة باش يحيّد لعشوب الضارّين من التراب ف حقل د لخضرة.
**أمادير** ولّا **لمادير**[:587-588] ولّا **لعتلة** ولّا **الصابّة**[:477] (ب لعربية *معزقة*، ب النڭليزية *hoe*) هيّ أداة د ليد كاتخدّم ف لفلاحة و الجارديناج. من بين لإستعمالات ديالها كاين لمقادّة و التنقية د التراب، تحياد الربيع الضارّ، و الجبيد ديال الجدور، سوا على ود تنقية التراب ولّا جميع لمحاصيل بحال بطاطا ولّا خيزو.

## النواع

كاينين بزاف د الشكال ديال لعتلات ل أغراض مختالفين. شي وحدين كيقدمو وظائف متعددة، بينما آخرين عندهم غير هدف واحد و محدد.

بشكل عام، كاينين جوج د النواع ديال لعتلات: لعتلات د الجبيد على ود لمقادة د التراب، و لعتلات د الدفيع على ود تحياد لعشوب و تهوية د التربة.

لعتلة د الجبيد كايكون الراس ديالها متعامد معا لعصا. لي مخدّمها كيضرب لأرض ب راس لعتلة و كيجبد ل عندو. التبدال ديال عبار لقنيتة مابين الراس و لعصا كيخلي لعتلة تحفر ف لغرق ولّا السطح ديال التراب. لعتلة د الجبيد تقدر ب سهولة تتخدم ف لقليب ديال التربة ف غرق ديال سنتيميترات. هاد النوع د لعتلات ف لعادة كاتكون ف الراس ديالها "عين" ولّا حلقة منين كاتدخل لعصا. هاد الديزاين مستعمل من عهد الرومان.

لعتلة د الدفيع كاتخدّم ف تكشاط السطح ديال التربة، تخلخيل السنتيميترات لفوقانيين ديالها، و تحياد الجدور ديال لعشوب الضارّين. كاينين جوج د الشكال ف الديزاين ديالها: لعتلة لهولاندية و لعتلة مولات لقوس.

زيادة على هادشي، كاينة لعتلة د ليد لي كاتكون خفيفة و عندها يد/عصا قصيرة و تقدر تكون ب أي شكل.
فيشي:Dutch_hoe.JPG|عتلة هولاندية قديمة
فيشي:Hoe_1.jpg|عتلة ب راس معوّج
فيشي:Push_Hoe.jpg|عتلة د الدفيع
فيشي:Hawea_coûteure.jpg|عتلة د النبيش
فيشي:Magaglio,_dettaglio.jpg|عتلة د لفرشيطة
فيشي:Adze.jpg|عتلة د لقطيع
فيشي:EB1911_Hoe_-_Martin’s_One-Row_Horse_Hoe.jpg|عتلة د لعودان
فيشي:Hoedad2-Kaibab-Nat-Forest.jpg|بديل=Hoedad
فيشي:Weeder.jpg|عتلة هولاندية ولا عتلة د الدفيع ب عصا طويلة
فيشي:COLLECTIE_TROPENMUSEUM_Metalen_hak_met_houten_steel_TMnr_3401-3.jpg| پاكول أندونيسي
فيشي:Japanese-hoe-biccyukuwa,katori-city,japan.JPG|عتلة جاپونية 'بيتشو ڭووا' (びっちゅうぐわ)، عتلة د لفرشيطة على ود لحقول د الروز.
فيشي:Rake_in_Kenya.jpg|عتلة د لفرشيطة ف كينيا
فيشي:Schrepel_DSCN1238.JPG|عتلة د ليد


## تاريخ
لعتلات طيكنولوجيا لي قديمة بزاف، و بانت قبل لمحراث، و يمكن قبل من لعصا د لحفير. ف لأساطير ديال بلاد سومر، لي ختارع لعتلة هوّ الرب إنليل، سيّد لأرباب د السوماريين. لعتلة مدكورة ف قصيدة سومارية لي كاترجع ل لألفية 3 قبل لميلاد، و لي كاتحاور فيها عتلة معا محراث على شكون فيهم أحسن أداة. لقصيدة كاتسالي ب لإنتصار ديال لعتلة. واحد لقصيدة خرة ب السومارية من نفس لعصر كاتمدح لخصايل ديال لعتلة.

لمحراث د ليد (م-ر) كايبان ف لفن ديال مصر قبل السلالات، و مدكور ف وتايق قديمة بحال قانون حامورابي ف جوايه لقرن 18 قبل لميلاد، و سفر إشعياء ف جوايه لقرن 8 قبل لميلاد.

التخدام ديال لعتلة د ليد على لمدى الطويل، لي كايتطلب باش يتّحنى لواحد باش يوصل للرض، يقدر يتسبب ف ألام قوية ف التحت د الضهر عند لفلاحا. بسباب هادشي تعتابرات أداة ماشي آمنة، و تمنعات ف ولاية كاليفورنيا ف لميريكان ف 1975.

## تخدام ف لأركيولوجيا
ف 15 ولّا 20 عام اللخرة، ولّاو لعتلات مخدمين بزاف من عند لأركيولوجيين. وخا ماعندهمش نفس الديقّة ديال لمجرفة، لعتلة أداة مزيانة ف تنقية بلايص مفتوحين و واسعين لي عندهم أهمية أركيولوجية.

## مصادر

تصنيف:أدوات د الجارديناج
الرياض

**الرياض** هي لعاصيما د السعودية و أكبر مدينة فيها. جات ف لوسط د لبلاد، على لهضبة ديال نجد، و لعلو ديالها تقريبا 600 ميطرو. هي لعاصيما د بزاف د لبلدان اللي كانو فيها من قبل (لإقليم د يمامة، لمنطقة لعتمانية، و السعودية من 1825).

الرياض مدينا باغا تكون عالمية، و تيتنضمو فيها بزاف ديال لمؤتمرات لمهمة، منهم لقمة د لخليج، و لقمة د جي 20، و جتماعات ديال لجامعة د الدول لعربية. تيسكنو فيها شويا كتر من 7 د لمليون د الناس، و فيها حوما مقيّدا ف اللائحة ديال مواقع الترات لعالمي ديال ليونيسكو من 2010 (حي طريف، اللي تبنا ف لقرن 15، و كان هو السّاس اللول د لعاصيما).

## مصادر

تصنيف:السعودية
تصنيف:عواصم ديال بلدان
تصنيف:عواصم آسيوية
تصنيف:مدون د السعودية